b'\n_START_ARTICLE_\nThe Amazing Race 3\n_START_PARAGRAPH_\nThe Amazing Race 3 er den tredje sesongen av den amerikanske realityserien The Amazing Race. Denne sesongen fulgte 12 lag, med et pre-eksisterende forhold, i et kappl\xc3\xb8p rundt i verden. Det ble dermed den f\xc3\xb8rste sesongen som hadde 12 lag. _NEWLINE_Vennene Flo Pesenti & Zach Behr vant denne sesongen av The Amazing Race, og Flo ble dermed den f\xc3\xb8rste kvinnelige deltakeren til \xc3\xa5 vinne i racets historie.\n_START_SECTION_\nProduksjon\n_START_PARAGRAPH_\nThe Amazing Race 3 strakk seg 66 000 km gjennom tretten land (en rekord som senere ble matchet av sesong 10) p\xc3\xa5 fire kontinenter i l\xc3\xb8pet av 29 dager.  Innspillingen foregikk i perioden 9 august til 7 september 2002. Mexico, Storbritannia, Portugal, Spania, Marokko, Tyskland, \xc3\x98sterrike, Sveits, Malaysia, Singapore og Vietnam ble alle bes\xc3\xb8kt for f\xc3\xb8rste gang. Spania ble ikke vist med oppgaver i denne sesongen, men ble senere bes\xc3\xb8kt i sesong 10. _NEWLINE_I den tredje etappen, vant Dennis & Andrew Snarveiledetr\xc3\xa5den, men ble eliminert i samme etappe. Dette var f\xc3\xb8rste gangen i The Amazing Race at dette skjedde. Samme situasjon dukket opp igjen i den tiende etappen av The Amazing Race 20. _NEWLINE_I den fjerde etappen, sjekket Heather & Eve inn til Pit-Stop i Portugal som f\xc3\xb8rste lag, men de hadde mistolket ledetr\xc3\xa5den som fortalte dem til \xc3\xa5 g\xc3\xa5 til Pit-Stop, istedenfor \xc3\xa5 ta taxi til Pit-Stop. De gikk resten av veien, men fikk sju minutters tidsstraff for den fordelen de fikk (det andre laget sjekket inn til Pit-Stop sju minutter etter), i tillegg til ytterligere 30 minutter. Siden alle lagene sjekket inn til Pit-Stop mindre enn 37 minutter etter at de sjekket inn, ble Heather & Eve det f\xc3\xb8rste laget i The Amazing Race til \xc3\xa5 komme f\xc3\xb8rst til et Pit-Stop, men likevel bli eliminert._NEWLINE_I den femte etappen, m\xc3\xa5tte lagene kj\xc3\xb8re fra Portugal til Algeciras i Spania. Underveis, klarte fire av \xc3\xa5tte lag \xc3\xa5 fylle feil drivstoff, da de fylte blyfri bensin istedenfor diesel, og f\xc3\xb8rte til at bilene stoppet opp. De fire lagene h\xc3\xa5dterte situasjonen p\xc3\xa5 forskjellige m\xc3\xa5ter: Teri & Ian kom seg raskt tilbake i kappl\xc3\xb8pet, da Ian fikk l\xc3\xa5ne en hevertslange fra en bensinstasjon, drenerte tanken og fylte diesel i tanken; Flo & Zach fant et \xc3\xa5pent verksted midt p\xc3\xa5 natten som fikset problemet; Aaron & Arianne ringte etter en bergingsbil og ble tatt med til et annet verksted etter en sv\xc3\xa6rt lang forsinkelse; Michael & Kathy fikk bilen brakt tilbake til et verksted, lot den st\xc3\xa5 der over natten, og ble det siste laget til \xc3\xa5 komme i gang igjen med en reparert bil (som bidro til deres eliminering)._NEWLINE_I den sjette etappen, ble Andre & Damon offisielt anholdt, da taxien deres tok dem langt utenfor allfarvei i Marokko og ble stanset av en lokal politimann som \xc3\xb8nsket \xc3\xa5 se passene deres. Andre & Damon nektet, og seriens sikkerhetsteam m\xc3\xa5tte komme og hjelpe dem ut av situasjonen. _NEWLINE_Under etappene i Vietnam, ble rutemark\xc3\xb8rene farget gule og hvite, istedenfor r\xc3\xb8d og gul, for \xc3\xa5 unng\xc3\xa5 \xc3\xa5 bli forvekslet med flagget til den tidligere staten S\xc3\xb8r-Vietnam.\n_START_SECTION_\nCasting\n_START_PARAGRAPH_\nAntall lag i denne sesongen ble \xc3\xb8kt fra 11 til 12 lag, og inkluderte et lag med fotballm\xc3\xb8dre, et lag med tvillinger og et lag med far og s\xc3\xb8nn. Far og s\xc3\xb8nn-laget skapte overskrifter f\xc3\xb8r sesongen begynte, grunnet bakgrunnshistorien. Faren var en konservativ s\xc3\xb8rstatsbaptist, mens s\xc3\xb8nnen var \xc3\xa5pen homofil som drev med cheerleading. I tillegg deltok en veteran som deltok i Vietnamkrigen._NEWLINE_Teri & Ian og John Vito & Jill deltok igjen i den f\xc3\xb8rste All-Stars-sesongen, der lag fra den f\xc3\xb8rste seongen til den tiende sesongen deltok for andre gang.'